# Anmodning om deltagelse fra Tværfagligt Udgående Team på netværksmøde

## Deltagelse fra Tværfagligt Udgående Team på netværksmøde

Tværfagligt udgående team (TUT) tilbyder at deltage i netværksmøder i kommunerne i Region Nordjylland. Mødet kan understøtte en fælles forståelse og helhedsorienteret indsats på tværs af sektorer ved børn med lettere psykiske vanskeligheder.

TUT bidrager til møderne med et psykiatrifagligt perspektiv på de psykiske vanskeligheder hos barnet eller den unge~~.~~ Det kan drøftes hvilke mulige tiltag der ud fra en psykiatrifaglig vinkel kan afprøves for at afhjælpe vanskelighederne.

## Målgruppe

Tilbuddet om deltagelse fra TUT på netværksmøder i kommunen er målrettet børn og unge med lettere symptomer på psykisk/psykiatrisk lidelse, og som *ikke* har et igangværende forløb i Børne- og ungdomspsykiatrien. Pga. de lange ventetider i Børne- og ungdomspsykiatrien er der mulighed for at børn og unge som er henvist til børne- og ungdomspsykiatrisk udredning kan drøftes konsultativt efter konkret aftale med TUT.

TUT har desuden mulighed for at deltage i netværksmøder ved særlige tilfælde, hvor svære psykiatriske symptomer står i vejen for, at barnet eller den unge kan komme til udredning og behandling i Børne- og ungdomspsykiatrien. Hvis dette gør sig gældende, eller der er usikkerhed om, hvorvidt et barn eller en ung tilhører målgruppen, kan TUT kontaktes på telefon 97643386.

## Procedure for anmodning om deltagelse fra TUT på netværksmøde

Ved ønske om deltagelse fra TUT:

* PPR eller socialrådgiver indhenter samtykke fra forældremyndighedsindehavere og den unge der er fyldt 15. Kommunens egen samtykkeerklæring skal benyttes.
* Blanketten, Anmodning om deltagelse fra Tværfagligt Udgående Team på netværksmøde udfyldes og sendes sammen med samtykket til TUT@rn.dk.

Afsender modtager en tilbagemelding fra TUT indenfor fem hverdage. Hvis anmodningen imødekommes, kan kommunen gå videre med de skridt, der beskrives under ”forberedelse, afholdelse og opfølgning på netværksmødet.”

|  |
| --- |
| *Kontaktoplysninger mm for kommunal afsender:* |
| Kommune: Afdeling: Navn: E-mail: Telefonnummer: |
| *Kontaktoplysninger på forældremyndighedsindehavere:* |
| Navn: Adresse: Telefonnummer: Navn: Adresse: Telefonnummer:  |
| *Har barnet tidligere haft kontakt med/ forløb i Børne- og ungdomspsykiatrien? Ja/ nej* |
|  |
| *Kort beskrivelse af det, der ønskes drøftet på netværksmøde (omfang max 1 side)* |
|  |

Ved spørgsmål til blanketten eller koordinering, kontakt TUT på telefon 97643386.

## Forberedelse, afholdelse og opfølgning på netværksmødet

Det anbefales, at der afsættes 75 minutter til netværksmødet. Kommunen er mødeleder og har ansvar for at arrangere lokaler til mødet samt for evt. anden forberedelse af mødet. Dette indebærer bl.a.

* at invitere relevante deltagere
* at forberede en dagsorden for mødet
* at fremsende dagsorden, oplysninger om tid og sted.
* Fremsende kort sagsfremstilling (maks. 3 sider) til TUT 1 uge før mødet. Sagsfremstilling kan være skriftligt eller mundtligt
* Problemstilling
* Kort om hidtidige vurdering og indsatser; pædagogisk, psykologisk og socialfagligt samt evt. relevante lægelige oplysninger

Mødeleder ansvar for

* at dagsordenen overholdes indenfor tidsrammen samt at drøftelserne foregår på hensigtsmæssig vis
* at der på mødet laves konkrete aftaler om det videre forløb på baggrund af drøftelserne.
* at samle op på de indgåede aftaler og iværksætte eventuelle tiltag.

Som udgangspunkt er samarbejdet med TUT i den enkelte sag afgrænset til deltagelsen i netværksmødet.